#### Številka: 03216-9/2013-3

Datum: 2. 12. 2013

**ZAPISNIK**

26. redne seje Odbora za urejanje prostora in urbanizem, ki je bila v ponedeljek 2. 12. 2013 s pričetkom ob 18.10 uri, v Klubu 15, Mestne hiše, Mestni trg 1, Ljubljana.

NAVZOČI ČLANI:

Predsednik prof. Janez Koželj, podpredsednik Mirko Brnič Jager, ostali člani, Bojan Albreht, Gregor Istenič, , mag. Maja Simoneti in tajnik odbora Jan Skoberne.

NAVZOČNOST OPRAVIČILI ČLANI:

Sašo Rink, mag. Blaž Lokar (posredoval pisno stališče h gradivi)

NAVZOČI OSTALI VABLJENI:

Vodja Oddelka za urejanje prostora mag. Miran Gajšek s sodelavci Alenko Pavl in Evgenom Čargo, iz Oddelka za ravnanje z nepremičninami vodja Simona Remih s sodelavko Katjo Osolin in predstavnik izdelovalca urbanističnih rešitev in OPPN Blaž Tomaž iz LUZ d.d.

Predsednik opozori na nenavzoče vabljene s strani Oddelka za gospodarske dejavnosti in promet, Oddelka za varstvo okolja in Regionalne razvojne agencije Ljubljanske urbane regije!

Na zasedanju je sklepčnost zagotovilo 5 članov odbora.

Gradiva: k 2. tč. so člani odbora svetniki prejeli s sklicem 30. seje MS MOL, gradivo je dosegljivo tudi v elektronski obliki na spletnem naslovu:

- <http://www.ljubljana.si/si/mol/mestni-svet/seje/2010-2014/85490/detail.html> in

- <http://www.ljubljana.si/si/mol/mestni-svet/odbori-mestnega-sveta/odbor-za-urejanje-prostora-in-urbanizem/>.

Predsednik odbora, podžupan prof. Janez Koželj, je pozdravil navzoče predstavil predlagan dnevni red in ga dal v razpravo. Ker ni bilo razprave, je bil dan na glasovanje

**PREDLOG SKLEPA:**

**Odbor sprejme dnevni red 25. seje Odbora za urejanje prostora in urbanizem.**

Navzočih je bilo 5 članov.

Za je glasovalo 5 članov. Proti ni glasoval nihče.

Sklep **je bil** sprejet.

**SPREJETI DNEVNI RED:**

1. Potrditev zapisnika 25. redne seje odbora
2. Obravnava dela gradiva in gradiv iz pristojnosti delovnega telesa mestnega sveta za 30. sejo MS MOL sklicana za 9. december 2013:

**- 4. a) Predlog Odloka o rebalansu proračuna Mestne občine Ljubljana za leto 2013**

**- 6. Dopolnjeni osnutek Odloka o občinskem podrobnem prostorskem načrtu 408**

 **Povezovalna cesta Agrokombinatska – Hladilniška – del**

1. Pobude in vprašanja

**AD 1**

**POTRDITEV ZAPISNIKA 25. REDNE SEJE ODBORA**

Predsednik odbora je ugotovil, da so pripombe na točen zapis pripombe **k 9.točki** dnevnega reda **29.seje MS MOL** pod naslovom **Dopolnjeni osnutek Odloka o spremembah in dopolnitvah Odloka o občinskem podrobnem prostorskem načrtu za območje Bavarskega dvora**.

Pripomba zapisana v osnutku:

Odbor meni, da je potrebno glede odmere komunalnega prispevka pridobiti pravno stališče o eventuelni vrnitvi že plačanega komunalnega prispevka investitorju, ki poseduje pravnomočno gradbeno dovoljenje za gradnjo objekta na istem mestu;

**Predlog preoblikovanja pripombe odbora:**

 **»Odbor meni, da je potrebno pravno mnenje o eventuelnem povračilu že plačanega komunalnega prispevka investitorju, ki poseduje pravnomočno gradbeno dovoljenje za gradnjo objekta na istem mestu;«**

Obvesti se pristojna oddelka OUP in OGN pri MU MOL.

Predsednik odbora je ugotovil, da navzoči soglašajo s preoblikovanim zapisom pripombe.

Drugih pripomb na osnutek zapisnika ni bilo, zato je dal na glasovanje

**PREDLOG SKLEPA:**

**Odbor za urejanje prostora in urbanizem potrdi zapisnik 25. redne seje odbora.**

Navzočih je bilo 5 članov.

Za je glasovalo 5 članov. Proti ni glasoval nihče.

Sklep **je bil** sprejet.

**AD 2**

OBRAVNAVA GRADIVA KOT PRISTOJNEGA DELOVNEGA TELESA MESTNEGA SVETA ZA 28. SEJO MS MOL SKLICANA ZA 16. SEPTEMBER 2013:

* **K TOČKI 4. a**

**Predlog Odloka o rebalansu proračuna Mestne občine Ljubljana za leto 2013**

Odbor za urejanje prostora in urbanizem je obravnaval akt kot pristojno delovno telo iz delov gradiva s področij njegove pristojnosti, ki je uvrščen na 30. sejo Mestnega sveta Mestne občine Ljubljana, sklicana za 9. 12. 2013.

Obravnavano gradivo sta predstavila pristojna vodja Oddelka za ravnanje z nepremičninami Simona Remih in vodja Oddelka za urejanje prostora mag. Miran Gajšek.

Člani odbora so predstavili svoja stališča in pripombe na katera so prejeli odgovore in pojasnila.

Odbor je razpravljal in sprejel

**SKLEP:**

**Odbor za za urejanje prostora in urbanizem se je seznanil s Predlogom Odloka o rebalansu proračuna Mestne občine Ljubljana za leto 2013 v delih iz pristojnosti odbora.**

Sklep **je bil** sprejet s 4 glasovi **za** in o glasom **proti** od 5 navzočih.

Sklep se posreduje Odboru za finance.

* **K TOČKI 6**

**Dopolnjeni osnutek Odloka o občinskem podrobnem prostorskem načrtu 408 Povezovalna cesta Agrokombinatska – Hladilniška – del**

Odbor za urejanje prostora in urbanizem je obravnaval akt kot pristojno delovno telo, ki je uvrščen na 30. sejo Mestnega sveta Mestne občine Ljubljana, sklicana za 9. 12. 2013. H gradivu je posredoval svoje pripombe član meščan mag.Blaž Lokar.

Gradivo je predstavil sodelavec OUP Evgen Čargo. Pojasnila s strani izdelovalca OPPN je dal Blaž Tomaž iz LUZ d.d.

Po zaključeni razpravi je sprejel

**SKLEP:**

**Odbor za za urejanje prostora in urbanizem podpira sprejem dopolnjenega osnutka Odloka o občinskem podrobnem prostorskem načrtu 408 Povezovalna cesta Agrokombinatska – Hladilniška – del skupaj s pripombami iz razprave.**

**Pripombe iz razprave:**

Odbor v nadaljnem postopku priprave predloga akta priporoča,:

* da se v nadaljevanju postopka ponovno razmisli, prouči in upošteva izboljšanje prometnih razmer širšega prostora tako, da bo upoštevana racionalna raba prostora in zagotovljene optimalne mere prečnega profila povezovalne ceste;
* da se premisli o smiselnosti vmesnega krožišča, ki se ga da nadomestiti z običajnim križiščem;
* da se namesto o trati in drevoredu 5 metrov širokega pasu med cesto in potjo razmisli o boljših alternativah, o možnosti, senčenju peš in kolesarske poti, ceste tudi iz zahodne strani;
* da se razdeli sorazmerno širok zeleni pas med cesto in potjo na dva, s čimer se lahko zasadi dvostranski drevored na celotni dolžini poti in na zunanji zeleni pas razpostavi tudi klopi;

Sklep **je bil** sprejet s 4 glasovi **za** in o glasom **proti** od 5 navzočih.

**AD 3**

**POBUDE IN VPRAŠANJA**

Člani odbora niso razpravljali.

S tem je bil izčrpan dnevni red 26. seje odbora, ki jo je zaključil predsednik ob 20.10 uri.

Zapisal

*Jan Skoberne Prof. Janez KOŽELJ*

Višji svetovalec I. Predsednik